Rapid: Aioani – Braun, Săpunaru, Iacob, Bădescu – Hromada, Hasani, Oaidă – Krasniqi, Rrahmani, Papeau. Rezerve: Drăghia, Borza, I. Cristea, D. Grigore, Djokovic, Albu, Bamgboye, Petrila, El Sawy, Burmaz, Cîrjan, Onea. Antrenor: Cristiano Bergodi.
FCSB: Târnovanu – V. Crețu, Ov. Popescu, Dawa, Radunovic – Olaru, Șut, Lixandru – Oct. Popescu, Băluță, Fl. Coman. Rezerve: Vlad, Panțîru, Miculescu, Pandele, L. Phelipe, Antwi, Chiricheș, Toma, Laszlo, Manolache, Alhassa, Popa. Antrenor: Elias Charalambous.
Ultima etapă a sezonului regulat din SuperLiga este și cea mai ofertantă, de până acum. Chiar dacă meciurile decisive pentru play-off au dezamăgit la nivel de spectacol, etapa mai rezervă trei derby-uri atractive. Primul este cel dintre Rapid și FCSB, care joacă sâmbătă, 9 martie, de la 20:00, pe Arena Națională.
Meciul dintre giuleștenii antrenați de Cristiano Bergodi și roș-albaștrii lui Elias Charalambous reprezintă o oportunitate excelentă pentru oaspeți să își consolideze poziția de lider și statutul de favoriți clari la câștigarea titlului.
O victorie le-ar permite roș-albaștrilor să intre în play-off cu 7 puncte avans față de ocupanta locului 2, CFR Cluj. Conform lui Gigi Becali, o astfel de diferență ar fi insurmontabilă pentru urmăritoarele echipei pe care o patronează.
Pe de altă parte, gazdele de la Rapid știu că un succes le-ar permite să încheie sezonul regular cu 55 de puncte și să intre în play-off cu 28. Totodată, o înfrângere a FCSB ar însemna că Florinel Coman și colegii săi ar începe play-off-ul cu doar 32 de puncte.
Le vor face galerie rapidiștilor și cei de la CFR Cluj, care au învins-o vineri in extremis pe Hermannstadt, cu 1-0. Ardelenii vor începe în play-off cu 27 de puncte. Astfel, dacă Rapid câștigă diseară, lupta pentru titlu ar fi una dusă în trei echipe. Cel puțin pe hârtie.
De mult nu a mai avut un derby Rapid – FCSB o încărcătură atât de mare precum meciul din etapa 30 a SuperLigii. Evenimentul va fi tratat cu maximă importanță și de către Jandarmerie, care a anunțat măsuri extreme de securitate.
Partida va fi transmisă de toate canalele principale ale televiziunilor de sport din țară. Astfel, meciul poate fi vizionat în direct pe Digisport 1, Prima Sport 1 și Orange Sport 1, de la ora 20:00. Totodată, derby-ul bucureștean poate fi urmărit în format LIVE VIDEO și pe FANATIK.ro.
Ultima rundă a sezonului regulat din ediția 2023-2024 a SuperLigii a început vineri, 8 martie, cu partidele care au decis configurația play-off-ului. Programul complet al rundei arată astfel:
Clasamentul SuperLigii, înainte de Rapid – FCSB, este deja stabilit în zona de play-off și nu mai poate suferi modificări, indiferent de rezultatele ultimelor partide.
Derby-ul de sâmbătă, 9 martie, se anunță a fi foarte echilibrat, inclusiv prin prisma cotelor oferite de către bookmakeri. Victoria rapidiștilor este cotată cu 2,80, în timp ce oaspeții au cota 2,50 pentru un succes. Remiza este cotată cu 3,45.
Bookmakerii văd, totuși, goluri multe în această partidă. Cota pentru "ambele marchează" este 1,65, în timp ce situația în care nu înscriu ambele echipe este cotată cu 2,15.
Derby-ul Rapid – FCSB promite să ofere spectacol și o atmosferă incendiară. Arena Națională va fi plină pentru această partidă pe care rapidiștii o tratează ca pe o finală și în care FCSB vede o oportunitate excelentă să se distanțeze decisiv în lupta pentru titlu.
Spectacolul începe de la 20:00, iar pe FANATIK.ro puteți găsi toate informațiile esențiale înaintea celui mai tare meci al ultimei etape din sezonul regulat al SuperLigii, precum și relatări de la fața locului, pe parcursul duelului!